Ar brezhoneg evidomp eo ar frankiz, ar galleg ar sklaverezh. Petra a ra dimp bezañ gouiziek, ma ne c'hellomp ket bezañ dishual ? Bez' ez eo Breizh ur Vroadelezh ! Neuze ne c'hell ket kaout div  yezh. Pobl ebet n'he deus div yezh. Pobl ebet n'he devo biken. Etre ar brezhoneg hag ar galleg ez eo ret dibab. Ar brezhoneg a zibabimp, pe ne vimp nemet bugale, ha gwasoc'h, tud digalon. Ha mar dibabomp hor yezh, n'eo ket dre m'eo "yezh hon tadoù" nag "hor yezh muiañ-karet", na "yezh ar galon" nag an holl traoù goullo a vezer boas da glevout gant tud na ouzont ober netra hep goulenn digarez. Hor yezh a zibabomp dre ma vennomp he dibab, hag ar yezh all a zilezomp dre ma vennomp he dilezel.